Vyhodnotenie ponúk predložených do nadlimitnej zákazky „Laparoskopická veža“, ktorá bola uverejnená v Dodatku k úradnému vestníku EÚ pod číslom 124 a vo Vestníku verejného obstarávania č. 125, bolo realizované v zmysle podmienok stanovených verejným obstarávateľom v oznámení o vyhlásení verejného obstarávania a v súťažných podkladoch.

Ponuky uchádzačov boli vyhodnotené podľa kritéria na vyhodnotenie ponúk – najnižšia cena za celý predmet zákazky v € s DPH.

Na základe vyhodnotenia ponúk elektronickou aukciou, v ktorej boli vyhodnocované ponuky štyroch uchádzačov je ich poradie nasledovné:

**Poradie uchádzačov:**

1. UNM7 – ponúkol najnižšiu cenu za celý predmet zákazky v € s DPH; ponúknutá cena za celý predmet zákazky neprekročila jeho predpokladanú hodnotu; verejný obstarávateľ vyhodnotil predloženú ponuku ako úspešnú
2. UNM3 – ponúkol vyššiu cenu za celý predmet zákazky v € s DPH oproti úspešnému uchádzačovi
3. UNM4– ponúkol vyššiu cenu za celý predmet zákazky v € s DPH oproti úspešnému uchádzačovi
4. UNM5– ponúkol vyššiu cenu za celý predmet zákazky v € s DPH oproti úspešnému uchádzačovi

Vzhľadom na skutočnosť, že predložené ponuky úspešných uchádzačov splnili všetky podmienky verejného obstarávateľa stanovené v oznámení o vyhlásení verejného obstarávania a v súťažných podkladoch a boli vyhodnotené ako prvé v poradí, komisia odporučila verejnému obstarávateľovi uzatvoriť kúpne zmluvy s úspešnými uchádzačmi v prípade, že budú z ich strany v zmysle bodu 31.2 časti *A. Pokyny na vypracovanie ponuky* súťažných podkladov v stanovenej lehote predložené platné povolenie MZ SR na veľkodistribúciu predmetu zákazky v zmysle zákona č. 362/2011 Z.z. o liekoch a zdravotníckych pomôckach v znení neskorších predpisov (v origináli príp. úradne overenej kópii) a platné rozhodnutie ŠUKL o registrácii predmetu zákazky – ŠUKL kódy predmetu zákazky (v kópii) a zároveň bude udelený súhlas Ministerstva zdravotníctva SR s uzatvorením uvedených kúpnych zmlúv.